VIENOŠANĀS NR. 3 (REĢ. NR. 231/2025/2.2-9)
par grozījumiem 2024. gada 21. jūnija līgumā Nr. 906/2024/2.2-10
par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem 
(iepirkuma identifikācijas Nr. CNP 2024/14/AF)

Cēsis, Cēsu novads                                                                                 Datums skatāms laika zīmogā 
Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuru saskaņā ar Cēsu novada pašvaldības darba reglamentu pārstāv izpilddirektore Līga Medne, no vienas puses un
sabiedrība ar ierobežotu atbildību “REATON”, reģistrācijas Nr. 40003015277, juridiskā adrese: Čiekurkalna 2. līnija 74, Rīga, LV-1026 (turpmāk – Būvuzņēmējs), kuras vārdā saskaņā ar 2025. gada 3. janvāra pilnvaru Nr. 1101/09-021 rīkojas tās Celtniecības departamenta direktors ______________, no otras puses, 
abas puses kopā un katra puse atsevišķi (turpmāk – Puse(-s)), 
pamatojoties uz atklāta konkursa “Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšana”, iepirkuma identifikācijas Nr. CNP 2024/14/AF (turpmāk – Konkurss), kas īstenots atbilstoši Eiropas Savienības  Atveseļošanas un noturības mehānisma plāna reformu un investīciju virziena 1.2. “Energoefektivitātes uzlabošana” 1.2.1.3.i. investīcijas “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” īstenošanas nosacījumiem, rezultātiem, 2024. gada 21. jūnijā noslēdza būvuzņēmuma līgumu Nr. 906/2024/2.2-10 par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem, bet 2024. gada 1. oktobrī – vienošanos Nr. 1239/2024/2.2-10 un 2025. gada 16. janvārī Vienošanos Nr. 2 (39/2025/2.2-9) par grozījumiem 2024. gada 21. jūnija līgumā Nr. 906/2024/2.2-10 (turpmāk viss kopā – Līgums). 
Ņemot vērā:
1) 2025. gada 24. janvāra būvsapulces protokolu Nr. 25;
2) Līguma 17.10.1. apakšpunktu un Publisko iepirkumu likuma 61. panta pirmās daļas 1. punktu, kā arī Līguma 17.1. punktu, 17.4.3. apakšpunktu un 17.11. punktu;  
3) Pamatojoties uz apstākli, ka Būvdarbi Objektā ir pabeigti, bet Pasūtītājam ir bijis nepieciešams papildu laiks, lai izpildītu Būvsapulces protokolā Nr. 25 iekļautu nosacījumu,  ar ko tas patstāvīgi apņēmies līdz Objekta nodošanai ekspluatācijā, uzstādīt karoga mastu;
4) Preambulas 3. punktā minēto apstākļu rezultātā Līguma kopējais izpildes termiņš ir pagarināms uz laiku līdz Cēsu novada būvvaldes lēmumam par Objekta pieņemšanu ekspluatācijā jeb par 14 (četrpadsmit) kalendārajām dienām, un kopējais Līguma izpildes termiņš tiek noteikts 8 (astoņi) mēneši un 14 (četrpadsmit) kalendārās dienas no Līguma noslēgšanas dienas;
Puses noslēdz šo Vienošanos Nr. 3 par grozījumiem 2024. gada 21. jūnija līgumā Nr. 906/2024/2.2-10 par Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbiem (turpmāk – Vienošanās) par tālāk norādīto:
1. Puses vienojas izteikt Līguma 4.1. punktu šādā redakcijā:
“4.1. Līguma izpildes kopējais termiņš ir 8 (astoņi) mēneši un 14 (četrpadsmit) kalendārās dienas no Līguma noslēgšanas dienas līdz Būvdarbu pabeigšanai, t.i., Cēsu novada būvvaldes atzīmei BIS par Būvdarbu pabeigšanu. Ja termiņa pēdējā diena iekrīt sestdienā, svētdienā vai likumā noteiktā svētku dienā, par termiņa pēdējo dienu skaitāma pēdējā darba diena šajā termiņā.”
[bookmark: _Hlk140758862]2. Ņemot vērā, ka Līguma izpildes termiņš pagarinās, Būvuzņēmējam jānodrošina Līguma 13.3. punktam atbilstošs Līguma saistību izpildes nodrošinājums (tā papildinājums), kas jāiesniedz Pasūtītājam 10 (desmit) dienu laikā pēc šīs Vienošanās Nr. 3 stāšanās spēkā.
3. Vienošanās pēc tās parakstīšanas kļūst par Līguma neatņemamu sastāvdaļu. 
4. Pārējie Līguma noteikumi, kas ar šo Vienošanos Nr. 3 netiek grozīti, paliek spēkā tādi, kādi tie ir noslēgtajā Līgumā.
5. Parakstot šo Vienošanos, Pusēm ir saprotams tās saturs un sekas.
6. Šī Vienošanās stājas spēkā 2025. gada 21. februārī.
7. Vienošanās sagatavota latviešu valodā un elektroniska dokumenta veidā parakstīta ar drošu elektronisko parakstu un laika zīmogu.

PUŠU REKVIZĪTI
	Pasūtītājs
Cēsu novada pašvaldība
Reģ. Nr. 90000031048
Raunas iela 4, Cēsis
Cēsu novads, LV-4101
Valsts kase
Kods: TRELLV22
Konta Nr.: LV53TREL9802098031000
Izpilddirektore 
Līga Medne
_________________
	Būvuzņēmējs
Sabiedrība ar ierobežotu atbildību “REATON”
Reģ. Nr. 40003015277
Čiekurkalna 2.līnija 74, 
Rīga, LV-1026





___________________




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

